बरसी में उनका राजेंद्रजी को शिद्दत से याद करना भले ही कुछ लोगों को समझ नहीं आया हो, लोगों का ये सोचना कि जीते जी तो कुछ अच्छा कहा नहीं और अब कह रहे हैं, “प्रेमचंद के असली वारिस राजेन्द्र यादव है...”। ये वही लोग हैं शायद जो स्वयं को महान समझते हैं। मैंने अपनी आँखों से राजेंद्रजी और नामवरजी का एक-दूसरे के प्रति सम्मान देखा है – लाख मतभेद होने के बावजूद !!! वो चाहते तो मुझे मना कर सकते थे। जैसी अवधारणा है कि नामवर जी नई कहानी और उसकी त्रयी खास कर राजेंद्रजी के विरुद्ध ही रहे तब तो उन्हें किसी भी हाल में नहीं आना चाहिए था। लेकिन वो आये और लोगों के चेहरों पर अलग-अलग तरह के भाव भी दिखे – उन्हें आया देख कर !!!